nahid-hub/BLUGE-bengali-wikipedia-section-title-prediction huggingface dataset:
ল্যাপটপের সাথে যে প্রদর্শনী থাকে তাতে ভাল করে দেখার জন্য ব্যবহারকারীকে ঝুঁকে থাকতে হয় অনেক সময়। যা ঘাড় এবং মেরুদন্ডের ব্যথ্যার জন্য দায়ী। এ সমস্যা দূর করতে বড় আলাদা প্রদর্শনী ব্যবহার করার পরামর্শ দেয়া হয়েছে যা ল্যাপটপের সাথে সহজেই জুড়ে দেয়া যায়। তাছাড়া কম্পিউটার স্ট্যান্ডও ব্যবহার করা যেতে পারে।

যারা আলাদা প্রদর্শনী ব্যবহার করতে চান না তাদের জন্য পরামর্শ হল ল্যাপটপের প্রদর্শনীটিকে এমনভাবে রাখা যাতে তা ৯০ ডিগ্রির বেশি হেলে থাকে। এতে করে ঘাড় সোজা রাখা সহজ হতে পারে।

সঠিক অনুচ্ছেদ শিরোনাম কোনটি?
titleA. ঘাড় ও মেরুদন্ড
titleB. অভ্যন্তরীন সঞ্চয় স্থান
titleC. বিক্রয়
titleD. ল্যাপলেট
উত্তর: titleA
কি স্পর্শ করা হয়েছে তার তথ্য প্রদান করতে ট্যাক্টলেস এর বিন্যাস ব্যবহার করা হয়। ছায়া হাত প্রতিটি আঙুলের উপর পলিউরেথনের ত্বকের নিচে সাজানো ৩৪ টি ট্যাক্টলেস এর বিন্যাস ব্যবহার করে। ট্যাক্টলেস সেন্সরগুলি রোবট ও অন্যান্য বস্তুর মধ্যে স্থানান্তরিত এবং ঘূর্ণন বল সম্পর্কে তথ্য প্রদান করে।

পরিবেশ থেকে তথ্যকে প্রক্রিয়াকরণের জন্য এবং এটির বাস্তব ছবি তৈরি করার জন্য মানবিক রোবট তড়িচ্চুম্বকায়িত বর্ণালী ব্যবহার করে। মানবিক রোবট এটি বস্তু সনাক্ত এবং তাদের বৈশিষ্ট্য নির্ধারণ করতে ব্যবহার করা হয়। দৃষ্টি সেন্সর মানুষের অনুরূপ একইভাবে কাজ। সর্বাধিক মানবিক রোবট দৃষ্টি সেন্সর হিসাবে সিসিডি ক্যামেরা ব্যবহার করে।

শব্দ সেন্সর মানবিক রোবটকে পরিবেশগত শব্দ শুনতে এবং কান হিসাবে সঞ্চালনে সাহায্য করে। সাধারণত এই কাজের জন্য মাইক্রোফোন ব্যবহৃত হয়।

সঠিক অনুচ্ছেদ শিরোনাম কোনটি?
titleA. নিয়ন্ত্রণ
titleB. অনুভূতিশীলতা
titleC. এক্সটেরোসেপ্টিভ অনুভূতি
titleD. পরিভাষা
উত্তর: titleC
শাস্ত্রীয় সংগীত গুরু হিসেবে তিনি বহু নবীন প্রতিভা গড়ে তোলেন । তার কন্যাও তার শিষ্যত্ব গ্রহণ করেন। ১৯৯৩ সালে নিজ গুরুদেব জ্ঞান প্রকাশ ঘোষের অণুপ্রেরণায় টালিগঞ্জ-এ শ্রুতিনন্দন নামে একটি শাস্ত্রীয় সংগীত বিদ্যালয়ের প্রতিষ্ঠাও করেন। এ প্রতিষ্ঠানের মাধ্যমে প্রচলিত ভারতীয় রাগ সঙ্গীত সংরক্ষণ ও বিস্তৃতির পদক্ষেপ নেয়া হয়েছে। কিশোর প্রতিভাদেরকে তার সঙ্গীত বিদ্যালয়ে শিক্ষা দিচ্ছেন।

সঠিক অনুচ্ছেদ শিরোনাম কোনটি?
titleA. সঙ্গীতজীবন
titleB. ব্যক্তিগত জীবন
titleC. শৈশবকাল
titleD. সংগীত শিক্ষকতা
উত্তর: titleD
২৫ সেপ্টেম্বর, ২০০৫ তারিখে রাষ্ট্রপতি মাহমুদ আহমেদিনেজাদ কর্তৃক মন্ত্রিসভায় নিয়োগ লাভের মধ্য দিয়ে সোলতানখাহ প্রথম কোন গুরুত্বপূর্ণ রাজনৈতিক দায়িত্ম লাভ করেন। সোলতানখাহ হচ্ছেন ইরানের রাজনৈতিক ইতিহাসে মন্ত্রিসভায় সুযোগ পাওয়া দ্বিতীয় নারী। তৎকালীন উপ রাষ্ট্রপতি ফাতেমাহ জাভাদি হলেন প্রথম। একই সময়ে সোলতানখাহ ইরানস ন্যাশনাল এলিটস ফাউন্ডেশনের সভাপতিরও দায়িত্ম পালন করেন।

সঠিক অনুচ্ছেদ শিরোনাম কোনটি?
titleA. রাজনীতি
titleB. মন্ত্রিসভা
titleC. জন্ম ও শিক্ষা
titleD. তেহরানের নগর পরিষদ
উত্তর: titleB
মো. মুহিবুর রহমান মৌলভীবাজার জেলার কমলগঞ্জ উপজেলার বাদে সোনাপুর অঞ্চলে ১৯৩২ সালে মুসলিম পরিবারে জন্মগ্রহণ করেন। তাঁর পিতা আলহাজ্ব মো. কেরামত আলী এবং মাতা মোছাঃ জুলেখা বেগম। সাত ভাই-বোনদের মধ্যে তিনি বড়। তাঁর ডাকনাম চেরাগ আলী।

মো. মুহিবুর রহমান বাল্যকালে গ্রামের পাঠশালা বিদ্যালয় থেকে শিক্ষাজীবন শুরু করেন, অত্র প্রতিষ্ঠান থেকে প্রাথমিক পর্যায় শেষ করে মৌলভীবাজার সরকারি উচ্চ বিদ্যালয়ে ভর্তি হন এবং এসএসসি পর্যন্ত পড়ালেখা করে প্রাতিষ্ঠানিক শিক্ষাজীবনের ইতি টানেন। এছাড়াও তিনি স্থানীয় মক্তবে আরবী, ফারসী ও উর্দু শিক্ষাগ্রহণ করেন। 

সঠিক অনুচ্ছেদ শিরোনাম কোনটি?
titleA. মৃত্যু
titleB. ব্যবসা
titleC. পারিবারিক জীবন
titleD. শৈশব ও পড়ালেখা
উত্তর: titleD
রাঙা মানিকজোড় বেশ বড়সড় সাদা জলচর পাখি। এর দৈর্ঘ্য কমবেশি ৯৩ সেন্টিমিটার, ডানা ৫০ সেন্টিমিটার, ঠোঁট ২৬.৫ সেন্টিমিটার, লেজ ১৬ সেন্টিমিটার ও পা ২৪.৫ সেন্টিমিটার। ওজন ৩ কেজি। প্রাপ্তবয়স্ক পাখির মুখ পালকহীন ও চামড়া কমলা-হলুদ। এ চামড়া প্রজনন মৌসুমে লালচে রঙ ধারণ করে। ঘাড়, গলা ও পিঠ সাদা। দেহতলও সাদা, কেবল বুকে আড়াআড়ি কালো ডোরা থাকে। ডানার প্রান্ত-পালক ও মধ্য-পালক কালো। ডানার কালো পালক-ঢাকনিতে সাদা ডোরা দেখা যায়। লেজের পালক টকটকে লাল বা গোলাপি। কিছু কালচে পালকও থাকে। চোখের রঙ খড়-হলুদ। লম্বা ঠোঁটের গোড়া কমলা-হলুদ। নিম্নমুখী ঠোঁটের আগা পাটকিলে। পা ও পায়ের পাতা মেটে বাদামি থেকে লালচে। স্ত্রী ও পুরুষ মানিকজোড় দেখতে একই রকম। অপ্রাপ্তবয়স্ক পাখি মলিন সাদা। মাথা, ঘাড় ও ডানার ভেতরের পালক-ঢাকনি বাদামি।

সঠিক অনুচ্ছেদ শিরোনাম কোনটি?
titleA. বিস্তৃতি
titleB. বিবরণ
titleC. প্রজনন ও সন্তান প্রতিপালন
titleD. স্বভাব
উত্তর: titleB
১৯৭১ সালে "দ্য প্লেবয় অব সেভিলের" মাধ্যমে মেরিল স্ট্রিপের পেশাদার মঞ্চ অভিনেত্রী হিসেবে অভিষেক হয়। স্ট্রিপ ১৯৭৫ সালে নিউ ইয়র্ক সিটিতে চলে আসেন এবং পাবলিক থিয়েটারে ম্যান্ডি প্যাটিনকিন ও জন লিথগোর সাথে জোসেফ প্যাপের "ট্রেলাউনি অব দ্য ওয়েলস" মঞ্চনাটকে অভিনয় করেন। এই বছরে তিনি আরও পাঁচটি মঞ্চনাটকে অভিনয় করেন, যার মধ্যে রয়েছে প্যাপের নিউ ইয়র্ক শেকসপিয়ার উৎসব আয়োজনের "ফিফথ হেনরি", রাউল জুলিয়ার সাথে "দ্য টেমিং অব দ্য শ্রু" ও স্যাম ওয়াটারস্টন ও জন শেজেলের সাথে "মেজার ফর মেজার"। এই সময়ে শেজেলের সাথে সম্পর্ক গড়ে ওঠে এবং তারা একত্রে বসবাস শুরু করেন। কিন্তু তিন বছর পর শেজেল মারা যান। তিনি ব্রডওয়ে মঞ্চে সঙ্গীতধর্মী "হ্যাপি এন্ড" মঞ্চনাটকে কেন্দ্রীয় ভূমিকায় অভিনয় করেন এবং অফ-ব্রডওয়ে মঞ্চে "অ্যালিস অ্যাট দ্য প্যালেস" নাটকে অভিনয় করে ওবিই পুরস্কার লাভ করেন। ১৯৭৭ সালে টেলিভিশন চলচ্চিত্র "দ্য ডেডলিয়েস্ট সিজনে" অভিষিক্ত হন।

১৯৭৭ সালে "জুলিয়া" চলচ্চিত্রে অভিনয়ের মাধ্যমে তার বড় পর্দায় অভিষেক হয়। এতে শ্রেষ্ঠাংশে অভিনয় করেন জেন ফন্ডা এবং স্ট্রিপ একটি ক্ষুদ্র চরিত্রে অভিনয় করেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. সামাজিক কর্মকাণ্ড
titleC. আলোচিত সাফল্য
titleD. মঞ্চ ও চলচ্চিত্রে অভিষেক
উত্তর: titleD
তিনি আলোকচিত্রী হিসেবে চলচ্চিত্র জগতে আগমন করেন এবং ১৯২০-এর দশকের শুরুর দিকে হাল রোচ স্টুডিওর চিত্রগ্রাহক হিসেবে কাজ শুরু করেন। হাল রোচ স্টুডিওর অধীনে তার প্রথম কাজ হল লরেল ও হার্ডি'র স্বল্পদৈর্ঘ্য চলচ্চিত্র "রাফেস্ট আফ্রিকা" (১৯২৩)। এরপর তিনি এই জুটির অসংখ্য স্বল্পদৈর্ঘ্যে কাজ করেন, তন্মধ্যে উল্লেখযোগ্য হল "সুগার ড্যাডিস" (১৯২৭), "টু টারস" (১৯২৮), "বেকন গ্র্যাবার্স" (১৯২৯), "নাইট আউলস" (১৯৩০) ও "বিলো জিরো" (১৯৩০)।

তার পরিচালিত প্রথম পূর্ণদৈর্ঘ্য চলচ্চিত্র হল ইউনিভার্সাল পিকচার্সের "দ্য কোহেন্স অ্যান্ড কেলিস ইন ট্রাবল" (১৯৩৩)। এরপর তিনি নির্মাণ করেন আরকেও'র স্বল্প নির্মাণ ব্যয়ের স্টুয়ার্ট এরউইন ও রোশেল হাডসন অভিনীত প্রণয়ধর্মী হাস্যরসাত্মক "ব্যাচেলর বেইট" এবং জর্জ ম্যাকফারল্যান্ড, নোয়াহ বিরি ও মার্গারেট ডুমন্ট অভিনীত প্রহসনধর্মী "কেন্টাকি কার্নেলস"।

তার প্রথম সফলতা আসে ১৯৩৫ সালে ক্যাথরিন হেপবার্ন অভিনীত "অ্যালিস অ্যাডামস" চলচ্চিত্র পরিচালনা করে। এটি বুথ টার্কিংটনের পুলিৎজার পুরস্কার বিজয়ী "একই নামের" উপন্যাস অবলম্বনে নির্মিত। ১৯৩০-এর দশকের শেষভাগে তিনি নৃত্য-যুগল জিঞ্জার রজার্স ও ফ্রেড অ্যাস্টেয়ার অভিনীত কয়েকটি চলচ্চিত্র পরিচালনা করেন। ১৯৪০ সালে তিনি ক্যারল লমবার্ড অভিনীত "ভিজিল ইন দ্য নাইট" চলচ্চিত্র নির্মাণ করেন, এবং দ্বিতীয় বিশ্বযুদ্ধের স্মরণার্থে ইউরোপীয় দর্শকদের জন্য ছবিটির ভিন্ন সমাপ্তি ছিল।

সঠিক অনুচ্ছেদ শিরোনাম কোনটি?
titleA. মৃত্যু
titleB. চলচ্চিত্র কর্মজীবন
titleC. ব্যক্তিগত জীবন
titleD. জীবনী
উত্তর: titleB
আলিয়ানোভস্কের গবেষণাগারে কর্মরত থাকা অবস্থায় ১৯৪৩ সালে "ক্ল্যাভডিয়া অল্যাকসেভনা ভিখিরেভাকে" বিয়ে করেন শাখারভ। তাদের এ সংসারে দুই কন্যা (লাইউবা, তানিয়া) ও এক পুত্র (দিমা) সন্তান রয়েছে। পরবর্তীতে ৮ মার্চ, ১৯৬৯ সালে দীর্ঘদিন অসুস্থ থাকার পর অল্যাকসেভনা ভিখিরেভা মৃত্যুবরণ করেন। এরপর ১৯৭২ সালে ইয়েলেনা বোনার নামীয় এক মানবাধিকার কর্মীকে বিয়ে করেন।

১৯৮০ থেকে ১৯৮৬ সালের মধ্যবর্তী সময়ে শাখারভ সোভিয়েত পুলিশের নজরদারীতে ছিলেন। ১৯৮৪ সালে তার স্ত্রী ইয়েলেনা বোনারকে আটক করা হয়। এর ফলে স্ত্রীর হৃদযন্ত্রের অস্ত্রোপচারের জন্য মার্কিন যুক্তরাষ্ট্রে ভ্রমণের অনুমোদন ও তার মুক্তির দাবীতে তিনি অনশন করেছিলেন। তাকে জোরপূর্বক হাসপাতালে প্রেরণ করা হয়। সেখানে তাকে তার অনিচ্ছাস্বত্ত্বেও জোরপূর্বক খাওয়ানো হয়। চারমাস তাকে নিবিড় পর্যবেক্ষণে রাখা হয়। আগস্ট, ১৯৮৪ সালে ইয়েলেনা বোনারকে ৫ বছরের জন্য গোর্কিতে নির্বাসনে পাঠানো হয়।

এপ্রিল, ১৯৮৫ সালে শাখারভ পুণরায় চিকিৎসাজনিত কারণে স্ত্রীর বিদেশ ভ্রমণের ব্যাপারে অনশন ধর্মঘট শুরু করেন। ফলে তাকে আবারো হাসপাতালে প্রেরণ ও জোরপূর্বক খাদ্যগ্রহণে বাধ্য করা হয়। স্ত্রীর যুক্তরাষ্ট্র ভ্রমণ চূড়ান্তভাবে অনুমোদন হবার পূর্বে অক্টোবর, ১৯৮৫ সাল পর্যন্ত তিনি হাসপাতালে ছিলেন। বোনার তার হৃদযন্ত্রের অস্ত্রোপচার সম্পন্ন হবার পর জুন, ১৯৮৬ সালে গোর্কীতে ফিরে আসেন।

শাখারভের বন্ধুমহলের অনেকেই মানব অধিকার আন্দোলনকে ব্যর্থ হিসেবে বিবেচনায় এনে তাকে অনশন ধর্মঘট করা থেকে বিরত রাখার আপ্রাণ প্রয়াস চালান। পাশাপাশি তার এ দুঃখ-দূর্দশার জন্য বোনারকে তিরস্কার ও দোষী সাব্যস্ত করেন। কিন্তু শাখারভ দাবী করেন যে, তার মানব অধিকার সংক্রান্ত ব্যক্তিগত চিন্তা-ভাবনাগুলো নিজের নৈতিক মূল্যবোধ থেকে সৃষ্ট।

১৯ ডিসেম্বর, ১৯৮৬ সালে তৎকালীন সোভিয়েত রাষ্ট্রপ্রধান মিখাইল গর্বাচেভ পেরেস্ত্রোইকা এবং গ্লাসনস্ত নীতি প্রবর্তন করেন। তিনি শাখারভ এবং তার স্ত্রীকে মস্কোয় ফিরে আসার অনুমতিপত্র প্রদান করেন।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. বৈবাহিক জীবন
titleC. সম্মাননা
titleD. শাখারভ পুরস্কার
উত্তর: titleB
এই রোগের প্রাথমিক লক্ষন হিসাবে খুব ছোট একটি টাকের মতো স্থান পরীলক্ষিত হয়। এই ছোট স্থানসমূহ বিভিন্ন আকৃতির হতে পারে, তবে বেশির ভাগ ক্ষেত্রে এগুলি গোলাকার বা ডিম্বাকার হয়। এলোপেসিয়া এরিয়াটা প্রায় মাথা এবং দাড়ির স্থানে আক্রমণ করে, কিন্তু শরীরের যে স্থানে চুল জন্মে সেখানেই এটি হতে পারে। বিভিন্ন ধরনের ত্বক বিভিন্ন ধরনের চুল হারাতে পারে এবং পুনর্জন্মোও ঘটাতে পারে। এই রোগটি হয়তো হঠাৎ করে ঘটতে পারে আবার স্থায়িভাবে সংঘটিত হতে পারে। এটি বাচ্চাদের মধ্যে সাধারনত দেখা যায়। যে স্থানে রোগটি হয় হয়তো সেখানে ব্যাথা করতে পারে। খুব ছোট সময়কালের ভেতর চুল পড়ে যাওয়া পরীরক্ষিত হয়, এবং সাধারনত মাথার একপাশ থেকে এই চুল পড়া দেখা যায়।

সঠিক অনুচ্ছেদ শিরোনাম কোনটি?
titleA. চিকিৎসা
titleB. প্রকারভেদ
titleC. লক্ষন এবং চিহ্নসমূহ
titleD. কারণ সমূহ
উত্তর: titleC
চলচ্চিত্র ছাড়াও, কাজল আরও জনপ্রিয় বিপুল সংখ্যক ব্রান্ডের প্রচারণা করেন। চলচ্চিত্র কর্মজীবন শুরু করার আগে, তিনি একজন মডেল হিসেবে বিভিন্ন বাণিজ্যিক অভিনয় করেন। তিনি ব্র্যান্ড দূত হিসেবে সেলিব্রিটি ক্রিকেট লিগের প্রতিনিধিত্ব করেন।
সৌন্দর্য সাবান প্রচারনায় ঐশ্বরিয়া রাই, প্রিয়াঙ্কা চোপড়া অসিন থত্তুমকালের পর কাজল লাক্সের জন্য ব্র্যান্ড দূত নির্বাচিত হন। 
তিনি দক্ষিণ ভারতের বেশ কয়েকটি খুচরা ও অলঙ্কার দোকানের প্রচারণাও করেন, যেমন: হায়দ্রাবাদের "আএস ব্রদার্স", পণ্ডীচেরিতে "শ্রী লাক্ষী জুয়েলারি" এবং সালেম, তামিলনাড়ুতে "এভিআর"।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. পুরস্কার ও স্বীকৃতি
titleC. ব্র্যান্ড প্রচারণা
titleD. কর্মজীবন
উত্তর: titleC
ঘোষাল বিশ্বব্যাপী বিভিন্ন কনসার্টে সঙ্গীত পরিবেশন করে থাকেন। ২০১৩ সালে তিনি অস্ট্রেলিয়া ও নিউজিল্যান্ড সফরে যান এবং ব্রিসবেন কনভেনশন সেন্টার, মেলবোর্নের ডালাস ব্রুকস সেন্টার, সিডনি অপেরা হাউজ ও অকল্যান্ডের ভোডাফোন ইভেন্টস সেন্টারে সঙ্গীত পরিবেশন করেন। একই বছর তিনি সংযুক্ত আরব আমিরাতের শারজাহ ক্রিকেট অ্যাসোসিয়েশন স্টেডিয়ামে সঙ্গীত পরিবেশন করেন। এছাড়া এই বছর তিনি পাইলেসে স্বামী বিবেকানন্দ আন্তর্জাতিক সম্মেলন কেন্দ্রে মরিশাসে তীব্র বৃষ্টিপাতে হতাহতদের সাহাযার্থে আয়োজিত এক কনসার্টে অংশগ্রহণ করেন। তিনি ভারতের বিমানবন্দর কর্তৃপক্ষের ১৮তম বার্ষিক দিবস উপলক্ষ্যে হৃষীকেশ রানাদের সাথে মঞ্চে পরিবেশনা করেন। তিনি ২০১৩ ও ২০১৪ সালে দুইবার লন্ডন সফরে যান এবং সেখানে রয়্যাল অ্যালবার্ট হলে পরিবেশনা করেন। ২০১৩ সালে প্রথম সফরে তিনি বলিউডের ১০০ বছর পূর্তি উদ্‌যাপনের অংশ হিসেবে একাধিক বলিউডের পুরাতন হিট গান পরিবেশন করেন।

২০০৬ সালে মেলবোর্নে কমনওয়েলথ গেমসের সমাপনী অনুষ্ঠানে তিনি সোনু নিগম, সুনিধি চৌহান ও শ্যামক দাবরের সাথে ২০১০ কমনওয়েলথ গেমসের শীর্ষ গান পরিবেশন করেন, যার উদ্দেশ্য ছিল নতুন দিল্লিতে অনুষ্ঠিতব্য ২০১০ সালের আয়োজনে সবাইকে আমন্ত্রণ জানানো। একই বছর এইডস সচেতনতা ক্যাম্পেইনের অংশ হিসেবে বিবিসি ওয়ার্ল্ড সার্ভিস ট্রাস্ট ও জাতীয় এইডস নিয়ন্ত্রণ সংস্থা (ন্যাকো) যৌথ উদ্যোগে নির্মিত টেলিভিশন অনুষ্ঠান "হাত সে হাত মিলা"-এর জন্য শঙ্কর-এহসান-লায়ের সুরে তিনি নিগমের সাথে এই অ্যালবামের শিরোমান গানটি রেকর্ড করেন। এই গানের ভিডিওটিতে বিবেক ওবেরয়, শিল্পা শেঠী, দিয়া মির্জা, জন আব্রাহাম, বিপাশা বসু, প্রিয়াঙ্কা চোপড়া, পূজা বেদীসহ ৪০ জনের অধিক তারকা অংশগ্রহণ করেন। এই অ্যালবামের আয়কৃত অর্থ এইচআইভির নিমিত্তে গঠিত দাতব্য প্রতিষ্ঠানে দান করা হয়। ২০১১ সালে তিনি জয়ালুকাস জুয়েলারির শুভেচ্ছাদূত হন।

২০১৬ সালে ঘোষাল ১৭ বছর বয়সী এক অ্যাকিউট লিম্ফোব্লাস্টিক লুকেমিয়ায় আক্রান্ত রোগীর সাহাযার্থে একটি দাতব্য অনুষ্ঠানে গান পরিবেশন করেন। একই বছর তিনি সিডনি অলিম্পিক পার্কে একটি কনসার্টে গান পরিবেশন করেন। ২০১৭ সালে তিনি মার্কিন যুক্তরাষ্ট্রের ডেট্রয়েটের ফক্স থিয়েটারে চল্লিশ সদস্য বিশিষ্ট সিমফনি ব্যান্ডের সাথে একটি কনসার্টে গান পরিবেশন করেন।

সঠিক অনুচ্ছেদ শিরোনাম কোনটি?
titleA. কনসার্ট ও অন্যান্য কর্মকাণ্ড
titleB. ২০১৫-বর্তমান
titleC. গণমাধ্যমে ভাবমূর্তি
titleD. ২০০৮-২০১৪
উত্তর: titleA
২৪ ডিসেম্বর, ১৯২৭ তারিখে জোহেন্সবার্গে স্বাগতিক দক্ষিণ আফ্রিকার বিপক্ষে তার টেস্ট অভিষেক হয়। ১৯৩০ সালে একচ্ছত্র প্রভাব বিস্তারকারী সফরকারী অস্ট্রেলিয়ার বিপক্ষে সিরিজের চূড়ান্ত টেস্টে দলের অধিনায়কত্ব করার সুযোগ পান। তবে, ডগলাস জারদিনের নেতৃত্বে পরবর্তী কয়েক বছর এ দায়িত্ব থেকে তাকে দূরে রাখা হয়। ১৯৩০ সালে উইজডেন কর্তৃক বর্ষসেরা ক্রিকেটার মনোনীত হন তিনি।

সমগ্র খেলোয়াড়ী জীবনে আঘাত তার নিত্যদিনের সঙ্গী ছিল। তন্মধ্যে, ১৯৩৫ সালে ওয়েস্ট সফরে যান। জ্যামাইকায় অনুষ্ঠিত খেলার এক পর্যায়ে ওয়েস্ট ইন্ডিয়ান বোলার ম্যানি মার্টিনডেলের বলে তার চোয়ালে আঘাত হানে। এরফলে মাঠে তিনি অজ্ঞান হয়ে পড়েন ও চার জায়গা ভেঙ্গে যায়। ড্রেসিং রুমে সেবা-শুশ্রুসার পর জ্ঞান ফিরে আসলে প্রথমেই তিনি পেন্সিল ও কাগজ নিয়ে সঙ্কেত লিখেন যাতে ব্যাটিং অর্ডার পরিবর্তনের কথা উল্লেখ করা হয়।

১৯৩৭ সালে মেলবোর্নে স্বাগতিক অস্ট্রেলিয়ার বিপক্ষে সর্বশেষ টেস্টে অংশ নেন। সমগ্র খেলোয়াড়ী জীবনে ইংল্যান্ডের পক্ষে ৪০ টেস্টে অংশ নিয়েছেন। ৩১.৭০ গড়ে ১,৮৩৯ রান ও ৩৫.৬৬ গড়ে ১৮ উইকেট দখল করেছেন তিনি।

সঠিক অনুচ্ছেদ শিরোনাম কোনটি?
titleA. ওয়েস্ট ইন্ডিজ গমন, ১৯৩৪-৩৫
titleB. অধিনায়কত্ব লাভ
titleC. টেস্ট ক্রিকেট
titleD. ব্যক্তিগত জীবন
উত্তর: titleC
সেই সময় চীনের সমাজ ব্যবস্থায় জনগণের অবস্থান অনুযায়ী তাদের পেশার শ্রেণীবিন্যাস করা হতো। কনফুসিয়াসের সামাজিক অবস্থান এবং জ্ঞানের কারণে তিনি ছিলেন শী শ্রেণীভুক্ত, যারা ভদ্র-মধ্যবিত্ত-বিদ্বান হিসেবে সমাজের সম্ভ্রান্ত ও শাসক শ্রেণীর সাথে মেলামেশার সুযোগ পেতেন। এই সময় লু প্রদেশের শাসক ছিলেন চি চি। কসফুশিয়াসের জ্ঞান ও পান্ডিত্যের কথা জানতে পেরে রাজা কনফুসিয়াসকে তার সভায় আমন্ত্রন জানান। প্রথম পরিচয়েই কনফুসিয়াসের পান্ডিত্যে মুগ্ধ হন রাজা। দারিদ্রের কথা শুনে তিনি কনফুসিয়াসকে হিসাবরক্ষকের কাজে নিযুক্ত করলেন। কনফুসিয়াসের কর্মদক্ষতায় খুশি হয়ে রাজা তাকে আরো উচ্চতর পদে অধিষ্ঠিত করেন।

সঠিক অনুচ্ছেদ শিরোনাম কোনটি?
titleA. রাজদরবারে
titleB. জীবিকা
titleC. আইন প্রশাসক
titleD. মৃত্যু
উত্তর: titleA
১৭৬৪ সনে শুরু হয় ঐতিহাসিক ফকির বিদ্রোহ। এই ফকির বিদ্রোহের ঢেউ দ্রুত গতিতে ছড়িয়ে পড়ে নেত্রকোণা অঞ্চলে। নেত্রকোণায় ফকির বিদ্রোহ পরিশেষে টিপু শাহ পাগলের নামানুসারে পাগলপন্থী বিদ্রোহরূপে খ্যাত হয়ে উঠে। পাগলপন্থী পীর করম শাহ পাগলের অসংখ্য শিষ্য ছিল গারো-হাজং জনগোষ্ঠীর লোক। তার স্ত্রী ব্রাহ্মনকন্যা সন্ধি দেবী ইসলাম ধর্ম গ্রহণপূর্বক সন্ধি বিবি নাম ধারণ করে করম শাহ পাগলের সঙ্গে বিবাহ বন্ধনে আবদ্ধ হন। তাদের সন্তান টিপু পাগল। ফকির বিদ্রোহ-পাগল বিদ্রোহের এক মহান ক্ষেত্র ছিল নেত্রকোণা। সপ্তদশ শতকের শেষভাগে নাটোরকোণায় বিদ্রোহ দমনকল্পে জমিদারদের সহায়তা প্রদানের নিমিত্ত স্থাপিত হয় একটি পুলিশ ফাঁড়ি বা চৌকি। কথিত আছে পাগলপন্থী বিদ্রোহীরা এই ফাঁড়িটি লন্ঠণ করে নিয়ে গেলে ফাঁড়ির কর্মকর্তা/কর্মচারীগণ আত্ম রক্ষার্থে চলে আসে বর্তমান নেত্রকোণা সদর থানা কার্যালয় ভবনে। কিন্তু বর্তমান নেত্রকোণা ছিল আদিকালে সাতপাই মৌজাস্থ কালীমন্দির কেন্দ্রীক কালীগঞ্জ বাজার নামক স্থানে। পুলিশ ফাঁড়িটি কালীগঞ্জ বাজারে স্থানান্তরিত হয়ে গেলেও কাগজে-কলমে থেকে যায় নাটোরকোণা, ইংরেজদের সাহেবী উচ্চারণে হয়ে যায় নেত্রকোণা। পরবর্তীতে এই নেত্রকোণা নামানুসারে ১৮৮২ সনে নেত্রকোণা মহকুমা এবং ১৯৮৪ সনে নেত্রকোণা জেলা প্রতিষ্ঠিত হয়।নদী-নালা, খাল-বিল, হাওর-বাওর, বন-জঙ্গলের জনপদ ছিল সমগ্র নেত্রকোণা। লোক সাহিত্য সংগ্রাহক ও গবেষকদের মতে পূর্ব ময়মনসিংহ হলো লোক ও সাহিত্য সংস্কৃতির এক তীর্থ ভূমি। নেত্রকোণার সন্তান চন্দ্র কুমার দে সংগৃহীত এবং ড. দীনেশ চন্দ্র সেন সম্পাদিত বিশ্ব নন্দিত গ্রন্থ মৈমনসিংহ গীতিকা প্রকাশের পর থেকে পূর্ব ময়মনসিংহকে অনেক গবেষক মৈমনসিংহ গীতিকা অঞ্চল বলেও চিহ্নিত করে থাকেন। এই মৈমনসিংহ গীতিকা অঞ্চলের সীমানা চিহ্নিত করা হয়-উত্তরে গারো পাহাড়, দক্ষিণে মেঘনা, যমুনা সঙ্গমস্থল, পশ্চিমে ব্রহ্মপুত্র নদ এবং পূর্বে সুরমা কুশিয়ারা নদী। এই মৈমনসিংহ গীতিকা অঞ্চলের লোক সাহিত্য সংস্কৃতি, ভোগলিক ও ঐতিহাসিক বিচার-বিশ্নেষণের কেন্দ্র বিন্দু হলো নেত্রকোণা সদর থানা। ১৯৩৮ সনে নেত্রকোণা পূর্ণাঙ্গ থানা হিসেবে গঠিত হয়েছিল। কাগজে-কলমে নাটেরকোণা ইংরেজদের সাহেবী উচ্চারণে হয়ে যায় নেত্রকোণা। রাজধানী ঢাকা শহর থেকে সড়কপথে ১৬০ কিঃমিঃ দূরে দেশের উত্তর পূর্ব কোণে অবস্থিত নেত্রকোণা সদর উপজেলা। ময়মনসিংহ জেলা সদর থেকে ৪০ কিঃমিঃ দূরে নেত্রকোণা শহরের প্রাণকেন্দ্রে উপজেলা কমপ্লেক্স অবস্থিত।


সঠিক অনুচ্ছেদ শিরোনাম কোনটি?
titleA. অবস্থান
titleB. ঐতিহ্য
titleC. ইতিহাস
titleD. প্রশাসনিক এলাকা
উত্তর: titleC
যদি কোন ব্যক্তিটি গতানুগতিকভাবে লিঙ্গ পরিচয়ে নিজেকে সনাক্ত না করেন তাহলে তার লিঙ্গ পরিচয় একজন ব্যক্তির নিরাপত্তায় প্রভাবে ফেলতে পারে।  কিছু ক্ষেত্রে ব্যক্তির লিঙ্গ পরিচয় তার জন্মসূত্রে পাওয়া যৌন গঠনের (যৌনাঙ্গ এবং অন্যান্য শারিরীক গঠন) চেয়ে আলাদা হয়। ফলে ব্যক্তি যে আচরণ বা পোশাক পরিচ্ছদ পড়ে তা তার সমাজের গতাঙ্গতিক ধারার বাইরে যায়। এদেরকে লিঙ্গ পরিচয়ের বহিঃপ্রকাশকে রূপান্তরিত লিঙ্গ , জেন্ডারকুইয়্যার ইত্যাদি বলে অবহিত করা হয়। এসমস্ত লিঙ্গ পরিচয়ের জন্য নতুন আভিধানিক শব্দ উৎপত্তি লাভ করছে। রূপান্তরিত লিঙ্গের মানুষদের ভাষাজনিত কারণে (যেমনঃসঠিক সর্বনাম) নিজেদের রূপান্তরিত হওয়াকালীন, পূর্ববর্তী এবং পরবর্তী সময়ে জীবনে প্রভাব পড়ে। 

সঠিক অনুচ্ছেদ শিরোনাম কোনটি?
titleA. সামাজিক ও পরিবেশগত কারণ
titleB. লিঙ্গ বৈচিত্র্য এবং ভিন্ন রূপ
titleC. বর্তমান দৃষ্টিভঙ্গি
titleD. বাটলারের দৃষ্টিভঙ্গি
উত্তর: titleB
মোট জনসংখ্যা ১৬২৪৩৪১(২০০১ জনগণনা) ও ১৮২৭১৯২(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ৭ম৷ ওড়িশা রাজ্যের ৪.৩৫% লোক যাজপুর জেলাতে বাস করেন৷ জেলার জনঘনত্ব ২০০১ সালে ৫৬০ ছিলো এবং ২০১১ সালে তা বৃদ্ধি পেয়ে ৬৩০ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১২.৪৯% , যা ১৯৯১-২০১১ সালের ১৭.১৮% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৭৩(সমগ্র) এবং শিশু(০-৬ বৎ) লিঙ্গানুপাত ৯২৬৷

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. ভাষা
titleC. অবস্থান
titleD. নামকরণ
উত্তর: titleA
বাংলাদেশের সরকারপ্রধান মন্ত্রিপরষদ এর প্রধান হলেন প্রধানমন্ত্রী। তাকে নিয়োগ দেন রাষ্ট্রপতি। প্রধানমন্ত্রী হতে হলে ন‍্যূনতম ২৫ বছর হতে হবে। কিন্তু বাস্তবে তা অসম্ভব। তিনিই জাতীয় সংসদের সংখ্যা গরিষ্ঠ দলের নেতা বা নেত্রী যিনি প্রধান নির্বাহী হিসেবে দায়িত্ব পালন করেন। তিনি ৫৫ ও ৫৬ নং ধারা অনুযায়ী মন্ত্রিপরিষদের শীর্ষে থাকবেন এবং মন্ত্রিপরিষদের সভায় সভাপতিত্ব করবেন। তিনি মন্ত্রী, উপমন্ত্রী, ও প্রতিমন্ত্রীদের নিয়োগ দেন। তিনি একইসাথে জাতীয় অর্থনৈতিক পরিষদ নির্বাহী কমিটি (একনেক) এর সভাপতি/চেয়ারপার্সন। তার সরকারি বাসভবন এর নাম গণভবন, যা ঢাকার শেরেবাংলা নগরে অবস্থিত। তবে তার কার্যালয় ঢাকার তেজগাঁও অবস্থিত। বর্তমান মাননীয় প্রধামন্ত্রী শেখ হাসিনা সর্বোচ্চ সময় ক্ষমতায় থাকা বাংলাদেশের একমাত্র প্রধানমন্ত্রী।

সঠিক অনুচ্ছেদ শিরোনাম কোনটি?
titleA. নির্বাহী বিভাগ
titleB. প্রধানমন্ত্রী
titleC. বিচার বিভাগ
titleD. রাষ্ট্রপতি
উত্তর: titleB
পররাষ্ট্র মন্ত্রকের মুখপাত্র গেং শুয়াং ২১ শে জানুয়ারী বলেছেন যে চীনা কর্তৃপক্ষ "ডাব্লুএইচও, প্রাসঙ্গিক দেশ এবং চীনের হংকং, ম্যাকাও এবং তাইওয়ান অঞ্চলের সাথে নতুন করোনভাইরাসটির জিনোম সিকোয়েন্স সহ সময়মতো এই মহামারীর তথ্য ভাগ করে নেবে।" 

ওয়ার্ল্ড ইকোনমিক ফোরামের প্রান্তে, জার্মানির স্বাস্থ্যমন্ত্রী জেনস স্পেন ২০০৩ সাল থেকে চীনকে উন্নত স্বচ্ছতার জন্য প্রশংসা করেছেন। মার্কিন কর্মকর্তারা এবং ডাব্লুএইচওও মহামারী সম্পর্কে তথ্য ভাগ করে নেওয়ার জন্য এবং স্বচ্ছ রাখার জন্য চীনের প্রশংসা করেছেন। মার্কিন বিশেষজ্ঞরা চীনের এনএইচসি আমন্ত্রণ জানিয়েছিলেন। 

২৩ জানুয়ারী, হু মহাপরিচালক উপর টেডরস আধানম ও হু আঞ্চলিক পরিচালক ওয়েস্টার্ন প্যাসিফিক জন্য, তাকেশি কসাই বেইজিং পৌঁছেছেন চীনা কর্তৃপক্ষ ও স্বাস্থ্য বিশেষজ্ঞদের সঙ্গে নতুন করোনাভাইরার্স প্রাদুর্ভাব নিয়ে আলোচনা করার জন্য। চীন ২৮ শে জানুয়ারিতে সম্মত হয়েছে যে ডব্লুএইচও আন্তর্জাতিক বিশেষজ্ঞরা চীনে প্রেরণ করবে। 

তবে, বিশ্ব স্বাস্থ্য সংস্থার জরুরী কমিটির সদস্য জন ম্যাকেনজি চীনকে সংক্রামিত সমস্ত ঘটনা ভাগ করে নিতে খুব ধীর বলে সমালোচনা করেছিলেন, বিশেষত টেড্রোস অ্যাধনাম "করোন ভাইরাসকে ছড়িয়ে পড়া রোধে" চীনকে প্রশংসা করার জন্য চীনের প্রশংসা করার পরে অন্য দেশ." 

সঠিক অনুচ্ছেদ শিরোনাম কোনটি?
titleA. প্রকাশ
titleB. প্রসঙ্গ
titleC. তথ্য শেয়ারিং
titleD. হুবাই ছাড়িয়ে প্রভাব
উত্তর: titleC
মহাসাংঘিক সম্প্রদায় বুদ্ধগণ ও বোধিসত্ত্বগণের তুরীয় ও অতিপ্রাকৃত প্রকৃতি এবং অর্হৎদের ভ্রান্তির কথা বলে। মহাসাংঘিক, একব্যাবহারিক, লোকত্তরবাদ ও কুক্কুটিকদের "সময়ভেদোপরচনচক্র"-এ উল্লিখিত এই ধরনের ৪৮টি বিশেষ সত্ত্বার ২০টিই বুদ্ধগণ ও বোধিসত্ত্বগণের অতিপ্রাকৃত প্রকৃতিসম্পন্ন। "সময়ভেদোপরচনচক্র" অনুসারে, এই চারটি গোষ্ঠী মনে করে বুদ্ধ মনে এক মুহুর্তে সকল “ধর্ম” অবগত হতে পারতেন। ইয়াও জিহুয়া লিখেছেন:

মহাসাংঘিকদের বর্ণনা দিতে গিয়ে একটি মতবাদ বলে, “তথাগতগণের ক্ষমতা অসীম এবং বুদ্ধগণের জীবন অসীম।” গুয়াং জিংয়ের মতে, মহাসাংঘিকদের শিক্ষায় বুদ্ধের দুটি প্রধান দিক দেখা যায়: সত্যকারের বুদ্ধ সর্বজ্ঞ ও সর্বশক্তিমান, এবং তাঁর রূপগুলির মাধ্যমে তিনি সংবেদী সত্ত্বাগুলিকে সুচারুভাবে নির্বাণলাভে সাহায্য করেন (সংস্কৃত: উপায়)। মহাসাংঘিকরা মনে করেন, ঐতিহাসিক গৌতম বুদ্ধ এই নির্বাণদাতা শরীরগুলির (সংস্কৃত: নির্মাণকায়) একটি মাত্র। আদি ও প্রকৃত বুদ্ধ ছিলেন ধর্মকায়।

মহাযান মতের মতো, মহাসাংঘিক সম্প্রদায়ও দশ দিকে একাধিক সমসাময়িক বুদ্ধের অস্তিত্বের মতবাদে বিশ্বাস করে। মহাসাংঘিক "লোকানুবর্তন সূত্র"-এ বলা হয়েছে, “বুদ্ধ দশ দিকে পরিব্যাপ্ত অসংখ্য বুদ্ধের সকল ধর্ম জানেন।” আরও বলা হয়েছে, “সকল বুদ্ধ একটি শরীর ধরেন, সেটি হল ধর্মের শরীর।”

মহাসাংঘিকের মতে, উন্নত বোধিসত্ত্বেরা কর্মের কঠিন বন্ধনে আবদ্ধ। তাঁরা তাঁদের নিজস্ব স্ব-ইচ্ছায় নিম্নমানের সত্ত্বা গ্রহণ করে জন্মগ্রহণ করেন (সংস্কৃত: দুর্গতি)। এই জন্মগ্রহণের উদ্দেশ্য সংবেদী সত্ত্বাদের নির্বাণ লাভে সহায়তা করা। আকিরা হিরাকাওয়া বলেছেন:

একাধিক বোধিসত্ত্ব একসঙ্গে বুদ্ধত্বলাভের পথে অগ্রসর হন, এই ধারণা মহাসাংঘিক মতবাদেও পাওয়া যায়। যার প্রমাণ "সময়ভেদোপরচনচক্র"। এখানে মহাসাংঘিক মতবাদের বর্ণনা রয়েছে। সমসাময়িক বোধিসত্ত্বগণ ও সমসাময়িক বুদ্ধগণ একই ধারায় যুক্ত হবার ধারণাটি "মহাপ্রজ্ঞাপারমিতা শাস্ত্র"-এর মতো গ্রন্থেও পাওয়া যায়। এখানে সমসাময়িক বোধিসত্ত্বদের ধারণাটিকে ব্যাখ্যা করা হয়েছে সমসাময়িক বুদ্ধদের দশ দিকে অবস্থানের প্রয়োজনীয়তার দৃষ্টিকোণ থেকে। আরও মনে করা হয় যে, সমসাময়িক বুদ্ধগণের মতবাদটি আদি মহাযান ধর্মগ্রন্থগুলি রচনার সময় প্রাচীন ও সুপ্রচলিত একটি মতবাদ ছিল। আদি মহাযানী গ্রন্থ "অষ্টসাহস্রিকা প্রজ্ঞাপারমিতা শাস্ত্র"-এ এর উল্লেখ আছে।
সঠিক অনুচ্ছেদ শিরোনাম কোনটি?
titleA. প্রাকৃত ও অতিপ্রাকৃত
titleB. পাণ্ডুলিপি সংকলন
titleC. বুদ্ধ ও বোধিসত্ত্বগণ
titleD. রূপ ও ভাষা
উত্তর: titleC
গান্ধী হিন্দু পরিবারে জন্মগ্রহণ করেন এবং তার সারা জীবন ধরে হিন্দু ধর্মের চর্চা করেন। হিন্দু ধর্ম থেকেই তিনি তার অধিকাংশ আদর্শ গ্রহণ করেন। তিনি সকল ধর্মকে সমানভাবে বিবেচনা করতেন এবং তাকে এই ধারণা থেকে বিচ্যুত করার সব প্রচেষ্টা প্রতিহত করেন। তিনি ব্রহ্মবাদে আগ্রহী ছিলেন এবং সব বড় ধর্ম নিয়ে পড়াশোনা করেছেন। হিন্দুবাদ সম্পর্কে তিনি নিচের উক্তিটি করেন:
গান্ধী গুজরাটি ভাষায় "ভগবত গীতা"র উপর ধারাভাষ্য লেখেন। গুজরাটি পাণ্ডুলিপিটি ইংরেজি ভাষায় অনুবাদ করেন মহাদেব দাসী। তিনি একটি অতিরিক্ত সূচনা এবং ধারাভাষ্য যোগ করেন। এটি গান্ধীর একটি ভূমিকাসহ প্রকাশিত হয় ১৯৪৬ সালে।
গান্ধী বিশ্বাস করতেন, প্রতিটি ধর্মের মূলে আছে সত্য ও প্রেম (করুণা, অহিংসা এবং সোনালী শাসন)। তিনি একজন ক্লান্তিহীন সমাজ সংস্কারক ছিলেন এবং সব ধর্মের ভণ্ডামী, অপকর্ম ও অন্ধবিশ্বাসের বিপক্ষে ছিলেন। ধর্ম সম্পর্কে মন্তব্য করতে গিয়ে তিনি বলেন:
পরবর্তী জীবনে তাকে যখন জিজ্ঞেস করা হয় তিনি হিন্দু কি না তিনি বলেন,
রবীন্দ্রনাথ ঠাকুর ও গান্ধীর ভিতরে পারষ্পরিক শ্রদ্ধাবোধ থাকা স্বত্ত্বেও তাঁরা একাধিকবার নিজেদের মধ্যে বিতর্কে জড়িয়ে পড়েন। এই বিতর্কগুলি সে সময়কার জনপ্রিয়তম দুই ভারতীয়ের ভিতরে দার্শনিক মতভেদকে প্রমাণ করে। ১৫ জানুয়ারি, ১৯৩৪ সালে বিহারে একটি ভূমিকম্প আঘাত করে এবং এটি ব্যাপক ক্ষয়ক্ষতি ও হতাহতের কারণ হয়। গান্ধী বলেন, এটি হবার কারণ হল উঁচুশ্রেণীর হিন্দুদের অস্পৃশ্যদের তাদের প্রাসাদে ঢুকতে না দেবার পাপের ফল। রবীন্দ্রনাথ গান্ধীর এই মন্তব্যের ব্যাপক বিরোধিতা করে বলেন, ভূমিকম্প কেবল প্রাকৃতিক কারণেই সংঘটিত হতে পারে, অস্পৃশ্যতার চর্চা যতই বেমানান হোক না কেন।

সঠিক অনুচ্ছেদ শিরোনাম কোনটি?
titleA. অহিংসা
titleB. স্বরাজ ও লবণ সত্যাগ্রহ
titleC. বিশ্বাস
titleD. দক্ষিণ আফ্রিকার গণঅধিকার আন্দোলন (১৮৯৩-১৯১৪)
উত্তর: titleC
ফটোগ্রাফির আবিষ্কারের সময় থেকেই তাতে নগ্নতার ব্যবহার প্রচলিত। তবে ফটোগ্রাফিতে নগ্নতার মধ্যে সবসময় শৈল্পিক মেধা বিকশিত না হলেও, নগ্ন ফটোগ্রাফি বা ন্যুড ফটোগ্রাফিতে হয়ে থাকে। ফটোগ্রাফিতে নগ্নতা সাধারণত স্ন্যাপশট; কিন্তু নগ্ন ফটোগ্রাফি কোনো ব্যক্তির স্থির অবস্থায় তোলা ছবি। শিল্পকৃতি হিসেবে, নগ্ন ফটোগ্রাফি হল নগ্ন দেহের শৈল্পিক প্রদর্শন। এখানে মানবদেহের রেখা ও রূপই প্রধান উদ্দেশ্য।

অনেক ফটোগ্রাফারই একটি আর্ট ন্যুড ফটোগ্রাফকে ব্যক্তির বদলে মানবদেহের পাঠ মনে করেন। ব্যক্তির ফটোগ্রাফ, যেখানে তাকে চেনার উপায় থাকে, তাকে পোর্ট্রেট বলা চলে। কিন্তু অনেক ন্যুড ফটোগ্রাফে ব্যক্তির মুখই দেখা যায় না। ফটোগ্রাফারেরা অনেক সময় আলোছায়ার চরম ব্যবহার, তৈলাক্ত ত্বক অথবা দেহের গঠন বোঝাতে ছায়ার ব্যবহার করে থাকেন।

প্রথম যুগের ফটোগ্রাফাররা অনেক সময়ই নারীদের নগ্নতা ফটোগ্রাফিতে ফুটিয়ে তুলতেন। এঁদের মধ্যে ফেলিক্স-জ্যাক মলিন বিশেষভাবে উল্লেখযোগ্য। এডওয়ার্ড ওয়াটসন, রুথ বার্নহার্ড ও জেরি অ্যাভেনেইম প্রমুখ ফটোগ্রাফাররা শিল্পকর্ম হিসেবে দেহের রেখা প্রদর্শন করতে পছন্দ করতেন।

ইরোটিক ফটোগ্রাফি ও পর্নোগ্রাফিতেও অনেক সময় নগ্ন বা অর্ধনগ্ন মডেলদের শৈল্পিক চিত্র বিধৃত হয়ে থাকে।

স্পেনসার টিউনিক নির্মিত সারা বিশ্বের নানা প্রকাশ্য স্থানে এক দঙ্গল নগ্ন লোকের স্থিতিস্থাপক ফটোগ্রাফি উচ্চ মানের শিল্পমেধার জন্য নন্দিত।

সঠিক অনুচ্ছেদ শিরোনাম কোনটি?
titleA. নগ্ন ফটোগ্রাফি
titleB. নগ্ন ভ্রমণ
titleC. ইতিহাস
titleD. মুক্তস্তন
উত্তর: titleA